ועדת הכספים, כנסת 20, פרוטוקול מספר 97, 2015-10-13 13:00

משה גפני: שלום רב, אני מתכבד לפתוח את הישיבה.

משה גפני: על סדר-היום: הצעת חוק התקציב לשנות התקציב 2015 ו-2016, התשע"ו, החלק המילולי.

משה גפני: בבקשה, תקריאו.

<אסי מסינג: למעשה, הצעת החוק מדברת על המגבלות השונות שקיימות לתקציב 2015 ו-2016 בכל מה שקשור להוצאות מתקציב המדינה.

<אסי מסינג: אם יש להרחיב לגבי כל סעיף, נרחיב.

<אסי מסינג: פרק א': פרשנות.

<אסי מסינג: הגדרות.

<אסי מסינג: 1 (א) בחוק זה – "חוק יסודות התקציב" – חוק יסודות התקציב, התשמ"ה–1985‏.

<אסי מסינג: "סעיף תקציב" – סעיף בתוספת הראשונה, בתוספת השנייה, בתוספת השלישית או בתוספת הרביעית הקובע את ההוצאות של משרד ממשלתי, של רשות ציבורית או של גוף ציבורי או של נושא בעל היקף או חשיבות המצדיקים את קביעתו בסעיף נפרד, המחולק לתחומי פעולה לפי הצורך; "שנת הכספים 2015" – התקופה המתחילה ביום י' בטבת התשע"ה (1 בינואר 2015) ומסתיימת ביום י"ט בטבת התשע"ו (31 בדצמבר 2015); שנת הכספים 2016" – התקופה המתחילה ביום כ' בטבת התשע"ו (1 בינואר 2016) ומסתיימת ביום ב' בטבת התשע"ז (31 בדצמבר 2016); "תחום פעולה" – חלק של סעיף תקציב המוקצה לעניין מסוים, המחולק לתכניות לפי הצורך; "תכנית" – חלק של תחום פעולה המוקצה לעניין מסוים.

<אסי מסינג: (ב) לכל מונח אחר בחוק זה תהיה המשמעות הנודעת לו בחוק יסודות התקציב.

<אסי מסינג: פרק ב': התקציב לשנת הכספים 2015.

<אסי מסינג: 2.

<אסי מסינג: תקציב ההוצאה לשנת הכספים 2015.

<אסי מסינג: (א) הממשלה רשאית להוציא בשנת הכספים 2015 סכום של 383,855,344,000 שקלים חדשים (להלן – תקציב ההוצאה לשנת 2015), המורכב מתקציב רגיל בסך 294,052,858,000 שקלים חדשים ומתקציב פיתוח וחשבון הון בסך 89,802,486,000 שקלים חדשים.

<אסי מסינג: (ב) חלוקת תקציב ההוצאה לשנת 2015 לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו "הוצאה".

<שלומית ארליך: תסביר כל סעיף בכמה מילים.

<אסי מסינג: סעיף 2 עניינו תקציב ההוצאה לשנת הכספים 2015.

<אסי מסינג: הוא קובע את המגבלות להוצאה, תקרת המגבלה הכוללת, לפי החלוקה והחלוקה של התקציב עצמו לסעיפי תקציב, תחומי פעולה ותוכניות, תהיה מפורטת בתוספת הראשונה, שמצורפת לחוברת.

<אסי מסינג: היא מחולקת כאמור לפי סעיפים, תחומים ותוכניות.

<אסי מסינג: 3.

<אסי מסינג: תקציב ההוצאה המותנית בהכנסה לשנת הכספים 2015.

<אסי מסינג: (א) נוסף על תקציב ההוצאה לשנת 2015 רשאית הממשלה להוציא בשנת הכספים 2015, כהוצאה מותנית בהכנסה כמשמעותה בסעיפים 5(א) ו-5(ב) לחוק יסודות התקציב (להלן – תקציב ההוצאה המותנית בהכנסה לשנת 2015), סכום של 26,781,314,000 שקלים חדשים, המורכב מתקציב רגיל בסך 21,557,370,000 שקלים חדשים ומתקציב פיתוח וחשבון הון בסך 5,223,944,000 שקלים חדשים.

<אסי מסינג: (ב) חלוקת תקציב ההוצאה המותנית בהכנסה לשנת 2015 לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו "הוצאה מותנית בהכנסה".

<אסי מסינג: עניינו של סעיף זה – פירוט של התקרה ופירוט של תקציב ההוצאה המותנית בהכנסה.

<אסי מסינג: הפירוט הוא כפי שמופיע גם בתוספת הראשונה, לשנת הכספים 2015.

<אסי מסינג: אני מזכיר שמעבר להוצאה הרגילה שממשלה רשאית להוציא בשנה מסוימת, היא רשאית גם להוציא הוצאה שמותנית בהכנסה, או כשמה כן היא, כלומר ניתן להוציא אותה- - - הכנסה לצדה, והוצאה מעין זו אינה נכללת במסגרת יעד ההוצאה המרבי.

<מתיאו כהן: אדוני, אפשר רגע לעצור אותך?

משה גפני: מי אדוני?

<מתיאו כהן: שמי מתיאו כהן, מהמשמר החברתי.

<מתיאו כהן: אני יכול להעיר הערה?

משה גפני: תשאל.

<מתיאו כהן: אני רוצה לשאול, עבור מי האדון מקריא את הדברים?

משה גפני: עבורי.

משה גפני: לא הבנתי.

<מתיאו כהן: אנו דנים כרגע בחלק המילולי של תקציב המדינה.

משה גפני: אני מכיר את החלק המילולי בעל-פה.

<מתיאו כהן: אם כך, אין סיבה שהאדון יקריא עבורך את הדברים.

משה גפני: יש סיבה – כדי שאתה, שנמצא פה, אם יש לך הערה על משהו, שתגיד.

משה גפני: יש לך הערה על מה שהוא אומר, במילולי?

משה גפני: לא בחלק- - -

<מתיאו כהן: עוד לא.

משה גפני: טוב.

משה גפני: בבקשה, תמשיך.

<אסי מסינג: 4.

<אסי מסינג: הרשאה להתחייב לשנת הכספים 2015.

<אסי מסינג: הממשלה רשאית להתחייב בשנת הכספים 2015, בגבולות הסכומים הנקובים בתוספת הראשונה ביחס לכל סעיף תקציב, תכנית ותחום פעולה, בטור שכותרתו "הרשאה להתחייב".

<אסי מסינג: עניינו של סעיף זה- האפשרות של הממשלה להתחייב מעבר לתקציב המזומן התחייבויות שהן התחייבויות רב-שנתיות, ושוב – גם לגבי זה יש הפירוט ביחס לכל סעיף תקציב, תוכנית ותכנון פעולה, בתוספת הראשונה.

<שלומית ארליך: בהצעות חוק התקציב הקודמות לא הופיע סעיף כזה של הרשאה להתחייב.

<שלומית ארליך: למה עכשיו כן?

<אסי מסינג: אני לא יודע אם לא הופיע סעיף הרשאה להתחייב.

<שלומית ארליך: יש לי פה 2013 ו-2014.

<אסי מסינג: אחד החידושים שהממשלה אישרה רק בתקציבים האחרונים זה מגבלת ההרשאה להתחייב - מה שלא היה מאושר קודם לכן במסגרת המגבלות, ומכאן גם רמת הפירוט במסגרת התקציבים.

<אסי מסינג: אני לא יודע להגיד, אם הצעת החוק כוללת או אינה כוללת, אבל במסגרת של פילוח כלל המגבלות שקיימות על ההוצאה התקציבית, גם הוצע במסגרת הזו להתייחס להרשאה להתחייב.

<אסי מסינג: אני מזכיר שחוק יסודות התקציב מונה את המגבלות שקיימות על ממשלה להתחייב במסגרת הוצאה במזומן, הוצאה מותנית בהכנסה, הרשאה להתחייב - תכף נדבר על שיא כוח אדם, והדבר האחרון הוא המפעלים העסקיים.

<אסי מסינג: זה המקבילית לכל אחד מהסעיפים בחוק יסודות התקציב.

<אסי מסינג: 5.

<אסי מסינג: שיא כוח אדם לשנת הכספים 2015.

<אסי מסינג: (א) הממשלה רשאית, בשנת הכספים 2015, למלא משרות עד לשיא כוח אדם של 89,345 משרות.

משה גפני: כמה מתוכם חרדים?

<איתי טמקין: אין לנו הנתון הזה אתנו, כבוד היושב-ראש.

<אסי מסינג: אני לא בטוח שיש בכלל פילוח שנעשה.

משה גפני: כדאי שייעשה.

<אסי מסינג: פילוח הוא לפי אוכלוסיות מסוימות.

<אסי מסינג: לפי השקפה דתית- - -

משה גפני: חרדי זה לא השקפה דתית; חרדי זה אורח חיים.

משה גפני: לא אבקש.

<אסי מסינג: (ב) חלוקת שיא כוח האדם האמור בסעיף קטן (א) לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו 'שיא כוח אדם" ובטור שכותרתו "משרות עב"צ (עבודה בלתי צמיתה)".

<אסי מסינג: עניינו של הסעיף הזה במגבלות הקיימות בכל הקשור לשיא כוח אדם, לחלוקה, שוב, בהתאם למגבלות התקנים שכל משרד רשאי להוציא.

<אסי מסינג: 6.

<אסי מסינג: מפעלים עסקיים – תקציב, הרשאה להתחייב, שיא כוח אדם ותחזית תקבולים לשנת הכספים 2015.

<אסי מסינג: (א) נוסף על תקציב ההוצאה לשנת 2015 ועל תקציב ההוצאה המותנית בהכנסה לשנת 2015, רשאית הממשלה להוציא בשנת הכספים 2015 במסגרת תקציב מפעלים עסקיים סכום של 17,823,888,000 שקלים חדשים; חלוקת הסכום האמור לסעיפי תקציב, לתחומי פעולה ולתכניות, תהיה כמפורט בתוספת השנייה, בטור שכותרתו "הוצאה".

<אסי מסינג: (ב) נוסף על ההרשאה להתחייב כאמור בסעיף 4, רשאית הממשלה בשנת הכספים 2015 להתחייב במסגרת תקציב מפעלים עסקיים, בגבולות הסכומים הנקובים בתוספת השנייה ביחס לכל סעיף תקציב, תחום פעולה ותכנית, בטור שכותרתו "הרשאה להתחייב".

<אסי מסינג: (ג) נוסף על מספר המשרות שהממשלה רשאית למלא בשנת הכספים 2015 לפי סעיף 5(א), רשאית הממשלה בשנת הכספים 2015 למלא משרות במפעלים עסקיים עד לשיא כוח אדם של 22,037 משרות; חלוקת שיא כוח האדם האמור לסעיפי תקציב, לתחומי פעולה ולתכניות, תהיה כמפורט בתוספת השנייה, בטור שכותרתו "שיא כוח אדם" ובטור שכותרתו "משרות עב"צ (עבודה בלתי צמיתה)".

<אסי מסינג: (ד) תחזית התקבולים לכיסוי תקציב המפעלים העסקיים בשנת הכספים 2015, היא כמפורט בתוספת השנייה.

<אסי מסינג: עניינו של סעיף 6 הוא בכל הקשור למגבלות הקיימות על מפעלים עסקיים, שלגביהם גם יש רכיב של הוצאה, הוצאה מותנית בהכנסה, והרשאה להתחייב ומספר משרות.

<אסי מסינג: עד כאן הפרק שהתייחס לתקציב לשנת הכספים 2015.

<אסי מסינג: עכשיו אותן הוראות חוזרות לגבי 2016, בשינויים של המספרים, לגבי הפירוט והתוספות.

<אסי מסינג: פרק ג': התקציב לשנת הכספים 2016.

<אסי מסינג: תקציב ההוצאה לשנת הכספים 2016.

<אסי מסינג: 7(א) הממשלה רשאית להוציא בשנת הכספים 2016 סכום של 424,810,079,000 שקלים חדשים (להלן – תקציב ההוצאה לשנת 2016), המורכב מתקציב רגיל בסך 311,615,357,000 שקלים חדשים ומתקציב פיתוח וחשבון הון בסך 113,194,722,000 שקלים חדשים.

<אסי מסינג: (ב) חלוקת תקציב ההוצאה לשנת 2016 לסעיפי תקציב, לתחומי פעולה ולתכניות, תהיה כמפורט בתוספת השלישית, בטור שכותרתו "הוצאה".

<אסי מסינג: תקציב ההוצאה המותנית בהכנסה לשנת הכספים 2016.

<אסי מסינג: 8.

<אסי מסינג: (א) נוסף על תקציב ההוצאה לשנת 2016 רשאית הממשלה להוציא בשנת הכספים 2016, כהוצאה מותנית בהכנסה כמשמעותה בסעיפים 5(א) ו-5(ב) לחוק יסודות התקציב (להלן – תקציב ההוצאה המותנית בהכנסה לשנת 2016), סכום של 28,005,907,000 שקלים חדשים, המורכב מתקציב רגיל בסך 21,916,504,000 שקלים חדשים ומתקציב פיתוח וחשבון הון בסך 6,089,403,000 שקלים חדשים.

<אסי מסינג: (ב) חלוקת תקציב ההוצאה המותנית בהכנסה לשנת 2016 לסעיפי תקציב, לתחומי פעולה ולתכניות, תהיה כמפורט בתוספת השלישית, בטור שכותרתו "הוצאה מותנית בהכנסה".

<אסי מסינג: הרשאה להתחייב לשנת הכספים 2016.

<אסי מסינג: 9.

<אסי מסינג: הממשלה רשאית להתחייב בשנת הכספים 2016, בגבולות הסכומים הנקובים בתוספת השלישית ביחס לכל סעיף תקציב, תחום פעולה ותכנית, בטור שכותרתו "הרשאה להתחייב".

<אסי מסינג: 10.

<אסי מסינג: שיא כוח אדם לשנת הכספים 2016.

<אסי מסינג: הממשלה רשאית, בשנת הכספים 2016, למלא משרות עד לשיא כוח אדם של 91,042 משרות.

<אסי מסינג: (ב) חלוקת שיא כוח האדם האמור בסעיף קטן (א) לסעיפי תקציב, לתחומי פעולה ולתכניות, תהיה כמפורט בתוספת השלישית, בטור שכותרתו 'שיא כוח אדם" ובטור שכותרתו "משרות עב"צ (עבודה בלתי צמיתה)".

<אסי מסינג: 11.

<אסי מסינג: מפעלים עסקיים – תקציב, הרשאה להתחייב, שיא כוח אדם ותחזית תקבולים לשנת הכספים 2016.

<אסי מסינג: (א) נוסף על תקציב ההוצאה לשנת 2016 ועל תקציב ההוצאה המותנית בהכנסה לשנת 2016, רשאית הממשלה להוציא בשנת הכספים 2016 במסגרת תקציב מפעלים עסקיים סכום של 19,741,309,000 שקלים חדשים; חלוקת הסכום האמור לסעיפי תקציב, לתחומי פעולה ולתכניות, תהיה כמפורט בתוספת הרביעית, בטור שכותרתו "הוצאה".

<אסי מסינג: (ב) נוסף על ההרשאה להתחייב כאמור בסעיף 4, רשאית הממשלה בשנת הכספים 2016 להתחייב במסגרת תקציב מפעלים עסקיים, בגבולות הסכומים הנקובים בתוספת הרביעית ביחס לכל סעיף תקציב, תחום פעולה ותכנית, בטור שכותרתו "הרשאה להתחייב".

<אסי מסינג: (ג) נוסף על מספר המשרות שהממשלה רשאית למלא בשנת הכספים 2016 לפי סעיף 5(א), רשאית הממשלה בשנת הכספים 2016 למלא משרות במפעלים עסקיים עד לשיא כוח אדם של 22,835.5 משרות; חלוקת שיא כוח האדם האמור לסעיפי תקציב, לתחומי פעולה ולתכניות, תהיה כמפורט בתוספת הרביעית, בטור שכותרתו "שיא כוח אדם" ובטור שכותרתו "משרות עב"צ (עבודה בלתי צמיתה)".

<אסי מסינג: (ד) תחזית התקבולים לכיסוי תקציב המפעלים העסקיים בשנת הכספים 2016, היא כמפורט בתוספת הרביעית.

<אסי מסינג: עד כאן הפרק שמתייחס לתקציב לשנת 2016.

<אסי מסינג: פרק ד': שונות.

<אסי מסינג: 12.

<אסי מסינג: הוראות לעניין שימוש ברזרבה כללית למטרות מסוימות בשנות הכספים 2015 ו-2016.

<אסי מסינג: בשנות הכספים 2015 ו-2016, לעניין שימוש בסכומים שבסעיף התקציב "רזרבה כללית" למטרה שבמסגרת הפעילות של משרד ראש הממשלה לפי סעיף 12 לחוק יסודות התקציב, יקראו את הסעיף האמור כאילו נאמר בסוף סעיף קטן (א) שבו "לעניין סעיף זה, "הוועדה" – ועדה מיוחדת שתמנה ועדת החוץ והביטחון של הכנסת מקרב חבריה.

<אסי מסינג: " עניינו של סעיף זה – התייחסות לתקציב שמוצע במשרד ראש הממשלה, וההתייחסות לוועדה שמאשרת את השימושים ברזרבה והעברתם לסעיפים השונים.

<אסי מסינג: 13.

<אסי מסינג: תחולת חוק יסודות התקציב.

<אסי מסינג: אין בהוראות חוק זה כדי לגרוע מהוראות חוק יסודות התקציב, וכל שינוי בסכומים הנקובים בחוק זה ובאופן חלוקתם ייעשה בהתאם להוראות החוק האמור.

<אסי מסינג: 14.

<אסי מסינג: תחילה.

<אסי מסינג: תחילתו של חוק זה ביום י' בטבת התשע"ה (1 בינואר 2015).

<אסי מסינג: 15. פרסום.

<אסי מסינג: חוק זה יפורסם ברשומות בתוך שלושה חודשים מיום קבלתו.

משה גפני: אני מבקש לדעת - כל הסכומים האלה נמצאים בתקציב.

משה גפני: אנחנו דנים על זה כל הזמן, יושבים במשך חודש וחצי.

משה גפני: למה צריך גם את זה, את החלק המילולי?

משה גפני: הכול ידוע.

<אסי מסינג: הוא סוכם, ובסופו של יום הוא יאושר כחוק במליאה לקריאה שנייה ושלישית, והוא יהווה המגבלות הקיימות לתקציב.

<שלומית ארליך: אבל שואל היושב-ראש שאלה אחרת: למה מופעים פה המספרים בנפרד?

<אסי מסינג: זה המסמך שמאגם את כל התקציבים שנעשה בהם דיונים בנפרד.

<אסי מסינג: סוכם.

<אסי מסינג: וככל שייעשה שינוי כלשהו, צריך גם לעשות שינוי- - -

משה גפני: מישהו רוצה להעיר על זה?

משה גפני: רצית להעיר משהו?

<מתיאו כהן: יש לי שאלה.

<מתיאו כהן: תקציב 2015 הוא תקציב רטרואקטיבי, כלומר הוא 1 חלקי 12.

משה גפני: אתה שואל אותי, לא אותם.

משה גפני: אבל לעשות את זה בקצרה.

משה גפני: ואתם לא מאשרים.

משה גפני: זה אנחנו מאשרים.

<מתיאו כהן: הוא כרגע מועמד לאישור.

משה גפני: אנחנו.

משה גפני: אמרת שאנחנו מאשרים – חשבתי שעברת פריימריז באיזה מקום.

<מתיאו כהן: לא, נציגי הציבור.

משה גפני: מה השאלה?

משה גפני: אם אני מבין נכון, משמעות הדבר היא שלא ניתן לאשר תוספות בכוח אדם לשנת 2015, כי התקציב הוא 1 חלקי 12.

משה גפני: זה נכון?

משה גפני: אני שואל את יושב-ראש הוועדה.

משה גפני: אני שואל, האמנם הממשלה לא הוסיפה כוח אדם מעבר למאושר לה?

משה גפני: בטח שהוסיפה.

משה גפני: יש ועדת חריגים.

משה גפני: המדינה לא מתנהלת?

משה גפני: אם היה צריך אנשים, לא היו מקבלים אנשים?

משה גפני: ודאי שהיו מקבלים.

משה גפני: על זה יש ועדת חריגים אצל החשבת הכללית.

משה גפני: עוד שאלה.

<מתיאו כהן: מעבר למה שהוקצה לה?

משה גפני: לא רלוונטי.

משה גפני: הוקצה לה, לא הוקצה – יש ועדת חריגים שיכולה לשבת.

משה גפני: היתה פה החשבת הכללית, היה דיון באריכות על העניין הזה.

משה גפני: אפשר להוסיף, אפשר להפחית, אפשר לעשות דברים.

משה גפני: ועדת חריגים, אפשר לנמק, וצריך לבוא ולהסביר למה.

משה גפני: המדינה מתנהלת.

משה גפני: זה לא בגלל, שהלכו לבחירות ואין תקציב למדינה, המדינה משתתקת פתאום.

משה גפני: אם צריך עוד שוטרי משמר הגבול בגלל אירועים שקרו- - -

<מתיאו כהן: כלומר הדבר עבר פיקוח ותהליך מבוקר על-ידי מי?

משה גפני: על-ידי החשבת הכללית, והיא באה לכאן.

<אסי מסינג: הכול במסגרת.

משה גפני: עוד שאלה?

דוד ביטן: את מי הוא מייצג?

משה גפני: המשמר החברתי.

דוד ביטן: אתם עמותה?

<מתיאו כהן: כן.

דוד ביטן: מישהו בחר אתכם למשהו, או בחרתם את עצמכם?

משה גפני: לא חשוב, דוד.

דוד ביטן: נמאס לי מכל הדברים האלה.

דוד ביטן: אנחנו נבחרים על-ידי- - -

משה גפני: אבל דוד, עם כל הכבוד, לא היה לי פה אף אחד שישאל שאלה.

דוד ביטן: זה קורה כל הזמן – באות עמותות שבחרו את עצמן, וזהו – אנחנו צריכים להשתחוות.

<מתיאו כהן: הדיון נפתח ללא חברי כנסת, ללא נציגי ציבור פרט ליושב-ראש הוועדה, ולכן- - -

משה גפני: לא חשוב.

משה גפני: אדוני , אפשרתי לך.

משה גפני: הכול בסדר.

<מתיאו כהן: אני מודה לך.

משה גפני: על לא דבר.

אורי מקלב: אני מוחה על הפגיעה ביושב-ראש.

אורי מקלב: הוא ממעיט בערכך, ביכולתך.

דוד ביטן: זה קורה בהמון ועדות.

דוד ביטן: כבר קיבלתי כאב ראש מזה.

דוד ביטן: במיוחד באיכות הסביבה.

משה גפני: לא חשוב.

משה גפני: רבותיי, אני מודה לכם על העבודה שלכם היום.

משה גפני: יש לכם הרבה עבודה לעשות במה שדנו במשך היום - לא בחלק המילולי; בבעיות האמתיות.

משה גפני: אני מודה לכם על ההשתתפות.

משה גפני: אדוני, אני מודה לך על ההשתתפות.

משה גפני: תודה רבה, הישיבה נעולה.